న్యూఢిల్లీ: కేంద్ర ప్రభుత్వం అత్యం త ప్రతిష్టాత్మకంగా భావిస్తున్న అతిపెద్ద పరోక్ష పన్నుల సంస్కరణ జిఎస్టి జూలై నుంచి అమల్లోకి వస్తుంది. జిఎ్సటి అమలుకు ప్రధాన అవరోధంగా ఉన్న కీలక అంశాలపై కేంద్ర, రాష్ట్ర ప్రభుత్వాల మధ్య స్థూలంగా ఏకాభిప్రాయం కుదిరింది. ఎట్టి పరిస్థితుల్లోనూ ఈ ఏప్రిల్ నుంచే జిఎ్సటిని అమల్లోకి తేవాలనుకున్నప్పటికీ, పన్ను చెల్లింపుదారులపై నియంత్రణ, తీరప్రాంత రాషా్ట్రలకు సముద్రవాణిజ్యంపై పన్నుల హక్కు.. వంటి అంశాల్లో కేంద్ర, రాష్ట్ర ప్రభుత్వాల మధ్య ఏకాభిప్రాయం కుదరలేదు. సోమవారం జరిగిన జిఎ్సటి కౌన్సిల్ సమావేశంలో పలు అంశాలకు సంబంధించిన వివాదాలపై స్థూలంగా ఏకాభిప్రాయం కుదిరిందనీ అందువల్ల జూలై నుంచి జిఎ్సటిని అమలు చేయాలని నిర్ణయించామని ఆర్థిక మంత్రి అరుణ్ జైట్లీ తెలిపారు. జైట్లీ సారథ్యంలో జిఎస్టి కౌన్సిల్ సమావేశం జరిగింది, అసెసీల ద్వంద్వ నియంత్రణ విషయంలో తలెత్తిన అభిప్రాయభేదాలను సమావేశంలో పరిష్కరించినట్టు జైట్లీ చెప్పారు. అసెసీలపై నియంత్రణ ఎవరికి ఉండాలి, పన్నులు ఎవరు వసూలు చేయాలనే అంశంపై తలెత్తిన విభేదాల వల్ల గత నవంబర్ నుంచి జిఎ్సటి అమలు అనిశ్చితిలో పడిన విషయం తెలిసిందే. సముద్ర వ్యాపారం విషయంలో కూడా పన్ను విధించే హక్కు కేంద్రానిదే అయినప్పటికీ రాషా్ట్రల డిమాండ్ను అమోదించినట్టు తెలిపారు. సరుకులు, సర్వీసులకు సంబంధించి అంతరాష్ట్ర వాణిజ్యంపై సమీకృత జిఎ్సటి వసూలు చేసే అధికారం కేంద్ర ప్రభుత్వానికే ఉంటుంది. అయితే కొన్ని ప్రత్యేక చట్ట నిబంధనల ద్వారా ఈ హక్కును రాషా్ట్రలకు కూడా సంక్రమింపజేస్తారు. ఫిబ్రవరి 18న జరిగే జిఎ్సటి సమావేశంలో సమీకృత జిఎ్సటి చట్టంతోపాటు, జిఎ్సటి అమలుకు అవసరమైన ఇతర అనుబంధ చట్టాల ముసాయిదాలను పరిశీలించి ఆమోదించే అవకాశం ఉంది. 5, 12, 18, 28 శాతం... నాలుగు రకాల శ్లాబులతో కూడిన జిఎ్సటి పన్ను రేట్లకు ఇప్పటికే జిఎస్టి కౌన్సిల్ ఆమోద ముద్ర వేసింది. రూ.2 కోట్ల వరకు పన్ను ఎగవేతలను బెయిలెబుల్ నేరంగా పరిగణిస్తారు. మొదట్లో కఠినమైన చర్యలను ప్రతిపాదించినప్పటికీ ముసాయిదాలో సవరణలు చేశారు. ఫోర్జరీ, వసూలు చేసిన పన్నులను సర్కారు ఖజానాలో జమచేయకపోవడం వంటి తీవ్ర నేరాల విషయంలో మాత్రమే అరెస్ట్ అధికారాలను వినియోగిస్తారు.
newdhilly: kendra prabhutvam atyam ta pratishtaatmakamgaa bhaavistunna atipedda paroksha pannula samskarana jst juulai nunchi amalloki vastundi. jst amaluku pradhaana avarodhamgaa unna keelaka amsaalapai kendra, rashtra prabhutvaala madhya sthoolamgaa ekabhiprayam kudirindi. etty paristhitulloonuu ee epril nunche jstni amalloki tevalanukunnappatiki, pannu chellimpudaarulapai niyantrana, tiirapraanta rashtralaku samudravaanijyampai pannula hakku.. vanti amsaallo kendra, rashtra prabhutvaala madhya ekabhiprayam kudaraledu. somavaram jarigina jst counsil samavesamlo palu amsaalaku sambandhinchina vivaadaalapai sthoolamgaa ekabhiprayam kudirindanii anduvalla juulai nunchi jstni amalu cheyalani nirnayinchaamani aardhika mantri arun jaitley telipaaru. jaitley saarathyamlo jst counsil samavesam jarigindi, aseseela dwandva niyantrana vishayamlo talettina abhipraayabhedaalanu samavesamlo parishkarinchinattu jaitley cheppaaru. aseseelapai niyantrana evariki undaali, pannulu evaru vasulu cheyalane amsampai talettina vibhedaala valla gatha navambar nunchi jst amalu anischitilo padina vishayam telisinde. samudra vyaparam vishayamlo kuudaa pannu vidhinche hakku kendranide ayinappatiki rashtrala demandnu amodinchinattu telipaaru. sarukulu, sarveesulaku sambandhinchi antarashtra vaanijyampai sameekruta jst vasulu chese adhikaaram kendra prabhutvaanike untundi. ayithe konni pratyeka chatta nibandhanala dwara ee hakkunu rashtralaku kuudaa sankramimpajestaaru. fibravari 18na jarige jst samavesamlo sameekruta jst chattamtopaatu, jst amaluku avasaramaina itara anubandha chattala musaayidaalanu pariseelinchi aamodinche avakaasam undi. 5, 12, 18, 28 saatam... naalugu rakala slaabulatoe kuudina jst pannu retlaku ippatike jst counsil aamoda mudra vesindi. roo.2 kotla varaku pannu egavetalanu beyileble neramgaa pariganistaaru. modatlo kathinamaina charyalanu pratipaadinchinappatika musaidalo savaranalu chesaru. forgery, vasulu chesina pannulanu sarkaaru khajanalo jamacheyakapovadam vanti teevra neraala vishayamlo matrame arest adhikaaraalanu viniyogistaaru.